
DISPUTATIO  MEDICA 


INAUGURALIS 

DE 

HYDROPHOBIA. 


AUCTORE  GULIELMO  DAWSON. 


Hydrophobia,  de  qua  sum  scripturus,  est  non 
cert&  inter  mala,  quibus  laborat  genus  huma- 
num, frequentissimum  $ ac  jure  hominibus  li- 
cet sibimet  gratulari,  et  simul  Deo  grates  agere, 
quod  sibi  non  saepius  hoc  malo  affligi  contingat. 
Etsi  tam&n  haud  inter  creberrima  procul  dubio 
inter  gravissima,  vel  etiam  est  omnium  dirissi- 
mum, quibus  obnoxii  sunt  mortales. 

JEgxi  hoc  morbo  laborantis  est  status  admo- 
dum miserandus,  nec  (quod  et  aegri  et  ejus 

amicorum  miseriam  plurimum  auget)  adhuc 
potuit  ars  medica  de  ullo  remedio,  ad  hunc 
morbum  sanandum  adhibito,  praedicare  aegro 
miserando  profuturum  sit  necne.  Qui  igitur 
hoc  tam  diro  morbo  tentati  sunt,  jam-jam  ul- 
tra medicinae  rationem  morti  (ac  ne  quid&m 
morti  solum,  sed  morti  omnium  ferb  maxime 
horrendae)  deditos  fuisse,  non  inique  judican- 
dos, docet  multorum  seculorum  experientia 
non  parum  deflenda. 

Definitio  Culleni  est,  “ Potionis  cujuslibet, 
utpote  convulsionem  pharyngis  dolentem  ci- 
entis, fastidium  et  horror ; plerumque  e mor- 
su animalis  rabidi.”  Species  duas  adjungit, 
hyprophobiam  nempe  rabiosam  et  simplicem. 
Haec  potius  symptomatica  habetur,  dum  illa 
est  morbus  idiopathicus,  de  quo  solo  meum 
est  disserere. 

CAUSAE. 


Unica  mihi  videtur  remota  causa  virus 
quoddam  esse  in  rabidi  Animalis  saliva : quod 
morsu  corpori  infigitur.  Medici  tamen  sunt 
nonnulli,  qui  rabiem  sponte  vel  saltem  aliis 
causis  oriri  affirmant. 

Intenso  calore  hic  morbus  induci  putatur  $ 
sub  coelo  tamen  torrido  non  saepius  quam  sub 
temperato  grassari  videtur.  In  quibusdam  oris 
Americae  Australis  penitus  ignoratur:1  et 
Mosely 4 narrat  se  haud  unquam  in  Insula  Ja- 


* Mease  on  Hydrophobia. 

* Mosely  on  Diseases  of  Tropical  Climate* *. 

maica  testatum  esse  hydrophobiam,  nec  ab 
ullo  eandem  visam  fuisse  ibi  per  annos  quin- 
quaginta ante  M,DCC,LXXXIII. 

Nonnunquam  causam  longe  diversam,  frigus 
nempe  extremum,  agnoscere  dicitur.  Hyeme 
annorum  M,DCC,LXXIX-LXXX , Canes  plu- 
rimi hoc  morbo  perierunt.1  Actius  rabiem  tra- 
dit propriam  regionibus,  in  quibus  hyemis  fri- 
gora et  aestatis  ardores  justo  intensiora  sunt. 
Et  a Moseley  putatur  pendere  a dotibus  tem- 
pestati propriis.  Aliae  etiam  enumerantur 
causae,  defectus  nimirum  aquae,  cibus  putres- 
cens, &c.  De  his  omnibus  disserere  hanc  trac- 
tationem longius  justo  extenderet : et  foret 
inutile,  libri  enim,  qui  argumenta  continent, 
sunt  in  manibus  fere  cujus  vis. 

Ab  causis  jam  memoratis  canes  laborare  di- 


1 Mease  on  Hydrophobia. 

cuntur  saepius  quam  homines  ; quae  omnes  in- 
firmando nocere  videntur  : canes  enim  aggre- 
diuntur signa  eadem,  quae  homines  hac  peste 
torqueri  denunciant.  Apud  genus  humanum 
hic  morbus  aliquando  tribuitur  inediae  labori 
et  vigiliae,1  quae  etiam  eadem  ratione  eum  in- 
ferunt, scilicet  vires  conterendo. 


Priusquam  de  effectibus  hydrophobiae  in  ge- 
nus humanum  disseram,  pauca  de  ejus  indiciis 
in  Canibus  praefanda  videntur. 

Canis,  ex  quo  Rabie  primum  afficitur,  moes- 
tus  evadit,  aquam  horret,  et  raro  latrat ; vel 
si  fortk  latratum  emittat,  vox  raucedine  qua- 
dam vitiatur.  Setas  in  dorso  erectas,  caudam- 
que intortam  gerit.1  Dicitur  etiam  cibum  fas- 

1 Bardsley’s  Reports. 

* James  on  Canine  Madness. 

tidire  ; neque  vero  hoc  perpetuum  est ; hu- 
jusce  enim  mali  exemplum  memorat  Hamil- 
ton,1 in  quo  Canis  inter  edendum  hominem 
momorderat.  Imo  aquae  horrorem  ipsum  non 
constans  habemus  indicium  ; quoniam  idem 
Hamilton  duos  canes  paulo  ante  mortem  lam- 
bere aquam  conspexit.  Indicia  certiora  vi- 
dentur Hebetudo  et  Inflammatio  Oculorum, 
praesertim  quum  canes  sani  vitiatum  fugitant. 
Necnon  affirmatur  glebam  carnis  dentibus 
affecti  tactam,  utcunque  alioquin  gratam,  a 
cane  integro  certe  rejectum  iri.* *  Canis  ali- 
quanto post  morbi  incursum  furens  evadit,  lin- 
gua eminente  et  ore  spumante  vagatur,  morsu, 
cuicunque  occurrit,  afficere  conatur.  Demum 
languescens  et  dolore  jam-jam  fatigatus  con- 
cidit, nec  multo  post,  spiritum  efflat  extremum. 


1 Hamilton  on  Hydrophobia. 

* Academie  des  Sciences,  1723. 

Talis  est  morbus,  qui  canem,  antea  socium 
fidelem,  hostem  hominibus  gravissimum  facit. 
Morsus  enim,  quem  hoc  morbo  laborans  ma- 
gistro nil  mali  suspicanti  infligit,  originem 
praebet  calamitati  admodum  horrendae,  de  qua 
nunc  amplius  disserendum  est. 

Magnopere  inter  medicos  haud  parum  pe- 
ritos certatum  fuit,  rabies  ab  aliis  animalibus 
praeter  canes  cum  hominibus  communicari  pos- 
sit, necne.  Species  generis  Canis  tres,  canem 
nempe  Vulpem  et  Lupum,  mordendo,  homi- 
nem rabie  afficere  satis  compertum  est.  Mor- 
gagnius'  porro  aliique  auctores  putant,  felem 
quoque  hanc  impertire  pestem  ; multaque 
narrantur  exempla  signorum  hydrophobiae  so- 
litorum, homines  post  morsum  felis  invaden- 
tium. Non  satis  constat  morsum  aliorum  ani- 
malium ad  rabiem  inducendam  valere. 


* De  Causis  et  Sedibus  Morborum. 

Vulnus  morsu  canis  inflictum  nil  sibi  pro- 
prium exhibet,  sed  vix  aut  ne  vix  quidem  facie 
ab  aliis  plagis  dilacerando  illatis  distat : nec 
aegre  sanescit. 

De  Natura  Viri  nihil  habemus  certi,  nec 
meum  est  opiniones  de  hac  re  varias  enume- 
rare. 


De  Modo,  quo  Virus  propositam  rabiem 
molitur,  auctores  fere  omnes  inter  se  vald& 
dissentiunt.  Alii  idem  nervos  proprie  aflicere 
contendunt,  dum  alii  existimant  vasa  lympha- 
tica virus  absorbere.  Utrique  sententiam  suam, 
Hydrophobia  et  aliis  morbis  istiusmodi  invicem 
collatis,  confirmare  nituntur.  Hanc  similitudi- 
nem verbis  perpaucis  haud  alienum  erit  mon- 


strare. 

Quam  prope  Hydrophobia  ad  Tetanum  ac- 
cedat, multa  prob&  edocent : eadem  enim  in 
faucibus  affectio  utrique  est ; sentiendi  facul- 
tas ubique  corporis  utrique  acuitur ; dolor 
idem  umbilici,  et  musculorum  abdominis  ri- 
gor ; instrumentorum  urinae  eadem  affectio ; 
et  post  mortem  cadaver  ad  putredinem  pariter 
proclive : necnon  rabies  aliis  nervorum  morbis 
consimilis  est : partium  corporis  paralysis,  ocu- 
lorum affectus,  et  caecitas,  hunc  morbum  haud 
raro  comitantes,  cum  similitudine  jam  notata, 
ne  dubium  quidem  ullum  viri  in  nervos  agentis 
sinere  a quibusdam  putantur. 1 Hanc  opinionem 
verbis  sequentibus  refutat  Hamilton : “ But  is 
this  a proof  of  want  of  absorption  ? Ali  that 
can  be  inferred  is,  that  the  peculiarity  of  the 
disease  brings  these  affections  along  with  it  as 
constant  attendants.  Will  it  be  denied  that 
such  symptoms  can  be  produced  by  an  ab^ 
sorbed  virus  ?” 


* Mease. 

Nunc  de  absorptione  agemus.  Tam  arctus 
in  ter  est  nexus  inter  hujus  morbi  signa,  illaque 
Variolae  et  Syphilidis,  ut  si  quid  ex  hujusmodi 
similitudine  diducere  liceat,  (horum  absorp- 
tione venenorum  concessa)  jure  statuimus  esse 
absorptum  quoque  Virus  Caninum.  Integer 
utriusque  morbi  circuitus  hanc  similitudinem 
clare  denunciat.  Notae  enim  hujus  morbi  pro- 
priae inflammatione  secunda  partis  morsae  ni- 
tuntur ; 1 quae  die  circiter  quadrigesimo  ex  illa- 
to vulnere  accedere  solet ; ante  quod  tempus 
venenum  iners  est,  nec  eum  ultra  locum  serpit, 
cui  initio  admotum  fuerat ; et  quodam  tempore 
opus  esse  videtur  quasi  ad  maturandum,  ante- 
quam adrabiem  gignendam  valeat ; quod  profec- 
to Variolae  quoque  contingit : si  enim  pars  Va- 
riolae viro  inquinata  paucis  post  diebus  excida- 
tur, cutis  variola  nunquam  efflorescit.  Nec  de- 
sunt rationes,  unde  nullum  omnino  virus  absor- 
beri quibusdam  videtur ; quae  tamen  adhuc  ma- 


1 Parry’s  Dissertatio  Inauguralis  de  Hydrophobia. — Edin, 

gis,  ut  opinor,  analogiam  confirmant  inter  ho- 
rum morborum  propria  indicia.  Hae  rationes 
sunt ; si  virus  corpori  vasa  absorbentia  tradis- 
sent,  proximas  glandulas  lymphaticas  tumefieri 
et  vitiari  oporteret ; porro  arteriae  affici  et  in- 
flammatio induci  deberent ; per  hydrargyrum 
morbum  compescere  expectaremus ; rabiem 
sese  die  post  morbum  certo  ostendere  necesse 
foret.  Qui  autem  hos  morbos  testari  solet,  Vari- 
olam et  Syphilidem  rarius  phaenomena  hujus- 
modi ostendere  optimi  novit.  Variolam  et  Sy- 
philidem sine  ullo  tumore  et  sine  inflammatione 
pulsu  arteriarum  distinguendi  saepe  videmus; 
Rabiem  pulsus  fortis  et  plenus  etiam  haud  raro 
comitantur ; Hydrargyrus  nihilo  potius  in  Va- 
riolam quam  in  rabiem  valet.  Quinetiam  deest 
certa  lex  tempori,  quo  Variola,  at  potissimum 
quo  morbus  Veneris  post  illatum  contagium 
adoriri  soleat ; nimirum  serius  aut  maturius 
nascuntur  pro  corporis  naturi,  aetate,  et  quae 
sunt  similia. 

Partes  corporis  universae  innumeris  vasis 
absorbendo  accommodatis  instruuntur  ; quae 
vasa  Lymphatica  ubique,  intestino  excepto, 
nominantur  ; ibi  autem  Lactea . Haec  vasa, 
quicquid  adsit  humoris  sive  nutrimenti  sive 
veneni,  inhalant : quo  pacto  igitur  huic  viro 
absorptio  negatur  ? 1 Sed  actio  horum  vaso- 
rum variis  rebus  scilicet  corporis  statu  indole, 
atque  natura  ipsius  viri  nititur.  Pro  statu  cor- 
poris virus  caninum  modo  favetur  modo  ob- 
statur. Vis  nimirum  corporis  aucta  ut  in  ma- 
niacis qui  maximas  causas  debilitantes  sine  in- 
juria subeunt,  et  affectus  animi  incitatiores, 
qui  metum  et  debilitatem  dimittunt  ac  potes- 
tatem musculorum  augent,  contagioni  et  mi- 
asmati  fortiter  obnituntur ; ex  altera  parte 


1 Quaedam  sine  dubio  sunt  venena,  quae  hominem  ne- 
cant, antequam  temporis  ad  virus  absorbendum  satis  elap- 
sum fuit. 

causae  debilitatrices,  ut  eadem  multo  facilius 
corpus  subeat,  efficiunt.  Debilitas  igitur  con- 
. tagioni  admodum  favet ; illius  enim  aggressui 
robusti  multo  magis  quam  morboque  curaque 
debilitati  renituntur.* 

Haec  imbecillitas  frigore  vel  calore  inten- 
so ; at  saepius  in  hac  valetudine  motibus  ani- 
mi sedaturis  augetur. 


1 Mease. 

DE  SPATIO  INTER  MORSUM  ILLATUM  ET  HYDRO- 
PHOBIAE AGGRESSUM. 


Venena  sunt  alia,  quas  variis  intervallis  ab- 
sorbentur; et  temporis  spatium  quod  inter 
venena  insita  et  absorptionem  intervenit,  mul- 
tum variat,  prout  res  supra  memoratae  plus 
aut  minus  invicem  discrepent.  Virus  enim 
variolae,  etsi  in  plurimis  exemplis  dies  novem 
postulat,  priusquam  hominem  plane  infecerit, 
modo  vel  die  septimo,  modo  die  non  nisi  de- 
cimo quarto  sese  absorptum  exhibet.  Rabies 
porro,  quod  Hamilton  satis  comprobavit,  sae- 
pius ultra  trigesimum  et  citra  sexagesimum 
sese  prodit ; aliquando  tamen  notae  hydropho- 


DE  HYDROPHOBIA. 


15 


biae  horrendae  multo  citius  adoriuntur.  Multi 
auctores  morbum,  de  quo  agitur,  mense  post 
morsum  inflictum  nono-decimo  jam-jam  elapso 
nunquam  accedere  opinantur.  Quae  sententia 
profecto  morsu  laborantes  consolabitur  ; sitne 
autem  vero  consentanea,  multum  dubito.  Ne- 
mo denegabit  Syphilidis  Virus  corpori  vel  plu- 
res  annos  innocuum  nonnunquam  inhaesisse. 
Cur  non  igitur  concedamus  venenum,  per 
quod  excitatur  Rabies,  simili  modo  posse  diu- 
tius in  corpore  latitare  ? Rite  tamen  infelix 
morsu  afflictus,  hoc  tempore  elapso,  securio- 
rem se  habebit ; pauca  enim  extant  exempla 
hydrophobiae,  tanto  temporis  spatio  interjecto: 
talia  autem  extiterunt,  ac  ex  his  quamquam 
perpaucis  plana  sequitur  non  optanda  conclu- 
sio, neminem,  qui  unquam  animalis  rabidi 
morsum  perpessus  sit,  lic&t  valetudine  optima 
per  tempus  quamlibet  longum  fruatur,  ab  ef- 
fectibus morsus  diris  prorsus  immunem  esse. 


1G 

Qui  fit,  ut  ex  plurimis  morsis  tam  pauci 
Hydrophobia  afficiantur?  Imo,  Canes  multi 
(licetne  dicamus  plerique?)  qui  aestimantur 
revera  rabidi,  non  ita  se  habent,  tantum  fu- 
rentes. Qndo,  Homo  corpus  fere  totum  ves- 
titus plerumque  vulnus  per  vestem  accipit,  et 
ita  salivae  pars  major  vel  etiam  omnis  denti- 
bus canis  abstergitur,  antequam  carnem  attin- 
gere possint.  3tio,  Hominibus  quibusdam 
conceditur  corporis  indoles,  quae  actioni  resis- 
tit cujus  vis  veneni ; quod  in  Variola  et  aliis 
morbis  contagio  disseminatis  obtinere  ab  om- 
nibus visum  est. 


DE  HYDROPHOBIA. 

Quamvis  multi,  qui  canis  rabidi  morsum  ac- 
cipiunt, non  afficiuntur  rabie  ; tamen  mag- 
nopere periclitantur,  et  quisque  prudens  par- 
tem morsam  statim  extirpari  permittet,  ac 
etiam  jubebit ; extirpatio  enim  praesidium  est 
omnium  validissimum.  Neque  autem  huic 
soli  fidere  debemus,  sed  vulnus  saepenumerd 
lavare.  Monent  nonnulli  plagae  curationem 
protrahere ; si  jam  sanescat,  iterum  patefa- 
cere, et  exulcerationem  arte  moliri. 

Exurentia  olim  ad  virus  radicitus  tollendum 

% 

adhibere  solebant  medici ; sed  hoc  remedium 

B 

in  omnibus  fere  casibus  Scalpello  jure  post- 
habetur. 

% 

Cum  partem  exsecare  non  detur,  caut&  la- 
vare aqua  calida  proderit,  qua  fluxus  sanguinis 
cieatur,  eoque  perfectius  expellatur  virus. 
Haec  curatio  procul  dubio  ceteris,  extirpatione 
excepta,  longk  anteponenda  est. 

Suctus  est  remedium  minimi  certum  ; qui 
porro  Suctoris  officio  perfungitur,  periculum 
certe  quid&m  satis  magnum  exugens  ipse  su- 
bit ; quia  exempla  non  desunt,  quibus  rabies, 
viro  labiis  apposito,  accessit.  Cucurbitula 
parti  morsae  adhibita,  nisi  quod  saliva  motu 
labiorum  justius  vulneri  applicata,  et  saepius 
renovata  virus  melius  abluat,  fere  idem  ac 
oris  suctus  efficit  sine  ullo  operantis  periculo. 

Varia  sunt  composita,  quae,  quasi  specifica, 
decantata  sunt  ; medicamentum  nempe  Orms- 

kirkianum,  Remedium  Tonquin,  Pulvis  An- 
tilyssus,  &c.  Haec  tam&n  omnia  ad  morbum 
praecavendum  post  morsum  inflictum  omnino 
inefficacia  inveniuntur. 

Medicamenta  alia  ad  Hydrophobiam  prae- 
veniendam proposita  fuerunt ; ex  quibus  vi- 
dentur mihi  Tonica  aptissima  ; debilitas  enim 
morsui  superveniens  hydrophobiae  accessioni 
favet.  Medici  quidam  diathesin  etiam  phlo- 
gisticam  inducendam  suadent. 1 

Ex  ejus  in  Syphilide  effectibus  plerique  hy- 
drargyrum  in  hoc  morbo  praecavendo  maxime 
laudandum  putarunt ; ideoque  fere  nullum 
tam  frequenter  fuit  adhibitum.  Ex  iteratis 
autem  experimentis  patet  minime  huic  reme- 
dio esse  fidendum  ; plures  enim  litum  post  li- 
berrimum in  morbum  inciderunt.  Multi 


* Latta’s  Surgery. 

san£  hydrargyro  usi  morbum  evitarunt;  sed 
plerique,  fortasse  omnes,  etiam  nullis  usi  re- 
mediis, morbum  effugissent.  Nec  de  ullis  me- 
dicamentis ad  hunc  morbum  praecavendum, 
quamvis  gravissime  commendatis  possimus 
amplius  praedicare,  quam  morbum  saepe  non 
supervenisse,  illis  prius  adhibitis  ; sed  morsu 
afflictum  nonnunquam  rabidum  devenisse  et 
miserrimi  mortuum  fuisse,  etsi  remedia  cele- 
berrima summa  cura  adhibita  fuerint. 

Metum  vel  animi  anxietatem  saepissimi  ag- 
gressioni Hydrophobiae  post  morsum  favisse, 
suspicandum  est.  Medicus  igitur,  dum  nulla 
omittat  remedia,  quae  ex  sua  vel  experientia 
aliena  reputet  misero  salutem  posse  afferre, 
utilitatem  cujusvis  medicamenti  adhibiti  aegro 
persuadere  debet.  “ Hactenus  vero  nullius 
ea  comperta  fides,  cui  credi  queat  salus  mi- 
serrime periclitantis  hominis,  quum  nullum 
sit  notum  cujus  experimenta  certa,  sed  vel 

speculationi  ortum  clebent,  vel  descriptis  ex 
alio  confisum  est.”  1 


1 Boerhaave, 

INDICIA. 


ILec  in  stadia  duo  divisa  fuerunt,  quae  ta- 
men distinguere  vix  possumus  : igitur  signa 
enumeravi,  quasi  nulla  fuerunt  stadia  propria. 

Signa,  quibus  rabies  dignoscitur,  haec  sunt ; 
Rubor,  inflammatio  et  dolores  partis  morsae, 
qui  morbo  ingravescente  per  corpus  totum 
vagantur  : Lassitudo  ; languor  ; et  inquietu- 
do : Somnia  horrifica ; mens  tristis  et  severa  : 
Solitudinis  amor;  vultus  anxius  et  despon- 
dens, oculique  suffusi  et  plerumque  feroces. 
Sensus  omnes  praeter  naturam  acuti  fiunt; 
aeger  frigoris  admodum  est  impatiens.  Lux 

ingrata;  et  saep&  aspectu  splendentium  per- 
turbatio adoritur.  Sonitus  est  molestus,  et  ima- 
ginatio prava. 

Functiones  quoque  laeduntur  tam  naturales 
quam  vitales.  Sitis  gravis,  quam  autem  comi- 
tatur dolor  et  difficultas  devorandi,  et  mox 
horror  aquae ; ex  quo  Medici  morbum  Hy- 
drophobiam nominarunt.  Os  salivae  viscidae 
plenum  est,  et  infelix  in  adstantes  frequenter 
exspuit.  Urina  multa  cum  dolore  redditur. 
Penis  sanguine  turget,  et  semen  sine  volun- 
tate ejicitur,  scroto  contracto.  Spiritus  aegre 
trahitur  cum  sibilo  strepente ; et  angoris  nec 
raro  caloris  sensus  in  pectore  comitatur.  Pulsus 
interdum  debilis,  interdum  autem  fortis ; post 
aquae  horrorem  ortum  plerumque  tremulus 
et  abnormis ; et  sanguis  e venis  detractus 
crustam  inflammationi  propriam  non  exhibet 
et  aegrk  coit. 

Notas  hujusmodi  excipiunt  convulsiones, 
aquae  aspectu,  vel  etiam  nomine,  et  causis  aliis 
levissimis,  scilicet  sonitu  aura,  &c.  auctae. 
Delirium  et  febris  nonnunquam  sed  rarius 
accedunt ; plerumque  enim  aeger  mentis  in- 
tegerrimus est  ad  spiritum  usque  extremum, 
et  interrogantibus  apte  respondet.  Mordendi 
cupiditas  rarissimo  adest.  Denique  si  quic- 
quid  infelix  petit,  petit  miseranda  voce. 

Morbi  versus  finem  convulsiones  augentur, 
et  nonnunquam  subsultus  tendinum  cum  stu- 
pore adoriuntur.  In  hac  conditione  admodum 
miseranda,  nil  aegro  morte  potius  exoptan- 
dum ; et  modo  per  convulsiones  modo  per 
quietem  anima  efflatur. 

CORPORIBUS  ABSUMPTORUM  INCISIS, 

Notae  variae  prodeunt,  adeo  ut  singula  ex- 
empla fert  diversas  exhibeant ; sed  haec  esse 
frequentiora  opinor.  Pharyngis,  gulae  et  ven- 
triculi contractio  spasmodica,  et  inflammatio, 
quae  plerumque  sese  ostendit  maculis  vel  lineis 
rubentibus  a ventriculo  per  aesophagum  ad 
pharyngem  tendentibus.  Aspera  arteria  et 
fauces  saliva  viscida  implentur.  Aliquando 
vasa  cerebri  sanguine  turgescunt : et  fere  sin- 
gulae partes  corporis  vitia  propria  praeter  na- 
turam exhibent.  Cadaver  citius  ad  putredinem 
ruit,  quam  ex  consuetudine. 

Explicare  rationem  horum  signorum  est 
valde  difficile  ; sed  omnia  mihi  videntur  ex 
irritabilitate  fibrarum  motricium  aucta,  viro 
canino  inducta  ; et  spasmo,  hanc  irritabilita- 
tem consequente,  pendere.  Ex  sensu  aucto 
delirium  (quod  etiam  congestio  in  vasis  capi- 
tis excitare  valet,)  lucis  impatientia,  sonitus 
molestus,  et  spasmus  ipse  pendent.  E spasmo 
nascuntur  convulsiones,  difficultas  liquores  in- 
gurgitandi ; saliva  viscida,  os  spumans,  et  eti- 
am vox  rauca,  quas  a quibusdam  latratio  vo- 


catur. 

CURATIO. 


Quamvis  inflammatio  iterum  invaserit,  vul- 
nus rubuerit,  et  dolores  per  corpus  vagari  in- 
ceperint, spes  tamen  restat  (eheu  quam  te- 
nuis !)  morbi  parte  excisa  praecavendi. 

Balneum  calidum  a medicis  laudatum  fuit, 

4 

et  antequam  supervenerit  horror  aquae  fortasse 
haud  inutile  erit  ; sed  semel  exorto  hocce  hor- 
rore, nec  calido  nec  frigido  uti  licet.  Celsus 
quidem  submersionem  testatur  subitam  adju- 
visse > “ et  si  natandi  scientiam  non  habet 
modo  bibere  pati,  modo  attollere  ; si  habet, 
interdum  deprimere,  ut  invitus  quoque  aqua 

satietur,  sic  enim  simul  et  sitis  et  aquae  metus 
tollitur.5’ 1 

Balneum  quoque  ex  oleo  calido  laudat  Cel- 
sus ; et  sane  remedium  est,  cui  hodie  a mul- 
tis magna  habetur  fides.  Celsus  sermonem 
jam  memoratam  sic  continuat.  “ Sed  pericu- 
lum aliud  excipit,  ne  infirmum  corpus  in  aqua 
frigidi  vexatum  nervorum  distentio  absumat. 
Id  ne  incidat,  a piscina  protinus  in  oleum  ca- 
lidum demittendus  est.55 

Oleum  calidum  in  ventriculum  ingestum 
etiam  commendatum  fuit  j sed  in  periculis 
plurimis  accurate  institutis  non  secus  ac  alia 
medicamenta  spem  medicorum  de  hoc  morbo 
sanando  fefellit.  Nec  possumus  testimonium 
de  usu  Potassae  vel  etiam  Ammoniae  mitius 
praedicare. 


1 Celsus  de  re  Medica. 

Remedium,  cui  nunc  medici  valdk  confi- 
dunt, est  Hydrargyrus,  quo  corpus  quam  pri- 
mum imbui  oportet : ad  hunc  finem  subsul- 
phas  hydrargyri  flavum  bene  respondet ; cujus 
tamen  actio  incerta  existimatur  ; et  frequen- 
tius nauseam  vel  etiam  vomitum  ciere  ; et  ac- 
tione tam  cita  nimium  salivas  inducere  fluxum ; 
ad  unguentum  hydrargyri  igitur  confugien- 
dum est : non  autem  sperare  licet,  ni  eo  adhi- 
beatur ut  probe  glandes  salivae  incitaret. 

Opium,  praesertim  si  membra  graviter  con- 
vellantur, aliis  medicamentis  praestare  videtur. 
Copia  ejus  amplissima  opus  est,  qualis  timore 
ac  dubitatione  quosdam  afficiat ; nisi  enim 
unum  duo  vel  etiam  tria  grana  opii  puri  se- 
cunda vel  tertia  quaque  hora  ingerantur,  nihil 
hoc  remedium  proderit.  Plus  equidem  aut  mi- 
nus ingerendum  erit,  prout  postulet  corporis 
aut  malorum  ratio. 

Remedia  alia  enumerarem  ; sed,  quod  jam 
dictum  est,  satis  ample  monstraverit  scientiam 
medicorum  in  rabie  tractandi  parum  valere. 
Unusquisque  enim  fere  medicus  remedio  cui- 
dam a se  laudato,  ab  aliis  vero  quasi  inerti  vel 
etiam  noxio  neglecto  vel  vituperato  confidit, 
ac  si  fides  ista  non  argumentis  solis,  sed  etiam 
experientia  nitatur,  certe  cum  aliqua  rationis 
specie  errat.  Nunc  autem  temporis  etiam  a 

i 

plurimis  non  indigne  (ut  videtur)  laudatur 
Sanguinis  Missio  liberrima.  E scriptis  aucto- 
rum veterum  remedium  patet  minime  novum. 
Sydenhamus  enim  Boerhavius  et  Hoffmanus 
ejus  usum  commendarunt.  Discipuli  Boer- 
havii,  inter  quos  praecipue  Rutherfordius,  san- 
guinem in  rabie  miserunt ; sed  fortasse  ab 
sanguinis  detractione  haud  satis  libera  morbus 
non  saepius  hac  quam  aliis  remediis  fuit  levatus. 
Rutherfordius  igitur  ab  experimentis,  quae  fece- 
rat, praelectionibus  hanc  suam  sententiam,  Hy- 

drophobiam  non  posse,  misso  sanguine,  sanari, 
auditores  docuit.  Alii  quoque  quantitatem 
sanguinis  parvam  elicere  solent,  ut  corpus  pare- 
tur ad  medicaminum  aliorum  actionem  susti- 
nendam. Ratio  hujus  auxilii  spem  fallentis 
in  omnibus  periculis  in  quibus  fuit  adhibitum, 
(ut  opinor)  haec  est ; quod  medici  nunquam 
hdem  missioni  sanguinis  plenam  habuerint, 
ideoque  non  nisi  sanguinem  parc&  detraxerint, 
dum  alia  manu  libera  administrarint  medica- 
menta. 

Ob  has  causas  medici  venam  feriendam  esse 
prorsus  negarunt ; nec  possum  mirari,  hoc  ge- 
nus auxilii,  cum  a nemine  prob&  sit  adhibitum, 
demum  obsolevisse.  Ex  notis  corpore  secto 
patefactis  medici  ad  sanguinis  missionem  nu- 
per redierunt ; et  duo  recens  hydrophobiae 
exempla,  in  quibus  ampla  copia  sanguinis  de- 
tracta morbum  equidem  sanasse  videtur,  sub 

oculis  posita  fuerunt.1  In  exemplo  primo  a 
Dom.  Tymon  narrato  indicia  rabiei  omnia 
aegrum  miserrime  turbarunt.  Sanguinis  e vena 
incisa  haud  impedivit  fluxum,  donec  pulsum 
vix  poterat  in  brachio  utroque  percipere. 
Deinde  opium  et  hydrargyrum  vi  magna  ad- 
ministravit. In  exemplo  secundo  a Dr  Shool- 
bred  deprompto  fere  nil  nisi  missio  sanguinis 
ad  sanationem  inceptum  fuit. 

Haec  exempla  fuisse  hydrophobiae  medici 
praeclari  testantur ; rabiei  etiam  indicia  ade- 
rant ; cicatrix  desuper  quasi  vulneris  in  utri- 
usque  aegri  corpore  videri  poterat,  et  ambo  a 
canibus  rabidis  morsi  fuerunt.  Si  quis  docu- 
menta satis  ampla  hos  rabie  laborasse  indican- 
tia cupiat,  perlegat  narrationem  Shoolbredii. 

Et  morbos  curatos  per  missionem  sanguinis 


1 Med.  et  Phys.  Journ. 

fuisse,  facili  monstratur.  Spasmi  enim  et  con- 
vulsiones statim  cessarunt,  horror  aquae  deces- 
sit,  et  aeger  facil&  devorare  potuit.  Animus, 
antea  errans,  non  diutius  alienus ; sed  aeger 
discrete  locutus  est.  Sensus  antea  praeter  natu- 
ram acuti  nunc  una  cum  aliis  functionibus  ad 
integritatem  redierunt ; et  aeger  in  somnum 
concidit,  ex  quo  experrectus,  sanus  et  multum 
recreatus  sed  nimirum  debilis  fuit. 

Quantum  sit  sanguinis  detrahendum,  non 
ex  duobus  exemplis  statuere  possumus ; me 
autem  judice,  fluxum  non  prius  obsistere  opor- 
tet, quam  anima  ipsa  defecerit,  nisi  antea  mala 
leniverit : atque  si  redeant  spasmi  vel  convul- 
siones, vena  iterum  scalpello  icenda  et  sanguis 
detrahendus  usque  ad  animi  deliquium.  Per 
orificium  satis  amplum  ex  iis,  quae  de  hac  re 
jam  intelligimus,  aegro  commodius  quam  per 
parvum  defluit  sanguis. 

Missio  sanguinis  fortasse  vi  antispasmodica 
adjuvat ; igitur  post  venaesectionem  haud  alie- 
num erit  opium  administrare  sub  forma  ene- 
matis. 

Aliquamdiu  post  hydrophobiam  adortam 
detrahere  sanguinem  non  solum  foret  inutile  ; 
sed  etiam  quasi  hominem  jugulare  ; si  enim  de- 
bilitas extrema  hominem  invaserit,  haec  cura- 
tio citius  quam  morbus  ipse  hominem  necaret. 
Ast  contra  vires  aegri  debemus  sustinere,  ad 
quod  absolvendum  stimulantia  vel  antispas- 
modica, inter  quae  praecipui  vinum  et  opium, 
sunt  adhibenda. 


Hanc  tandem  meam  disputationem  usque 
ad  finem  perduxi ; nihil  ab  experientia,  quod 
dixissem,  habui ; quod  adnotare  potui  in  li- 
bris, quos  perlegi,  quantum  mihi  licuit,  accu- 


DE  HYDROPHOBIA. 


35 


rate  enarravi,  adjuncta  etiam  de  quibusdam 
propria  (indigna  quidem  nec  magis  quam  dif- 
fidente) opinione.  Valete,  et  nostris  conati- 
bus favete. 


THE  END. 

